Frigivelse af anlægsbevilling til lysanlæg 
Sagsfremstilling 
15.    Frigivelse af anlægsbevilling til lysanlæg  
                                                                                                                        Åbent 
Sagsnr.: 326-2015-45946       J.nr.: 04.08.12            Odeline Kristoffersen.: 326-2015-264399 
  
[adresse] 
I forbindelse med budgetbehandlingen for 2015 og frem blev der afsat et rådighedsbeløb til lysanlæg på kommunens 
idrætsanlæg på 600.000 kr. i henholdsvis 2015 og 2016. 
  
Kultur og Fritid har på den baggrund fået foretaget en analyse af de 25 eksisterende lysanlæg med henblik på at 
kunne foretage en prioritering af det afsatte rådighedsbeløb. Analysen indeholder bl.a estimerede økonomiske 
udgifter ved nødvendige investeringer, effektforbrug ved drift, restlevetid samt fordele ved udskiftning. Investeringer 
beløber sig til i alt 360.000 kr. 
Ligeledes er der foretaget en analyse af foreningernes brug af anlæggene og antal medlemmer, afstand til 
nærmeste anden bane med lysanlæg, det sportslige niveau i foreningerne, lux-niveauet (lav, mellem eller høj). Det 
anbefales at investeringerne på op til 268.000 kr. foretages i prioriteret rækkefølge i forhold til sikkerhedsmæssige 
grunde, brugsmønster samt afstand til nærmeste andet lysanlæg.. 
  
Hertil kommer, at lysanlægget på [adresse] er væltet i en storm og demonteret og der er derfor 
indhentet tilbud på etablering af et nyt lysanlæg. Laveste tilbud er på 332.800 kr. 
  
[adresse] i [adresse] er udtjent og ikke i brug længere og det anbefales derfor, at det demonteres. 
  
Flere anlæg er funktionsdygtige, men har et lavt antal lux. Det anbefales derfor, at der i forbindelse med 
rådighedsbeløbet for 2016 ses nærmere på, hvilke lysanlæg der skal opgraderes grundet den lave lysstyrke, hvor 
der prioriteres ud fra foreningernes brug af anlæggene samt det sportslige niveau. Administrationen kan i den 
forbindelse oplyse, at flere foreninger har henvendt sig i forhold til eventuel medfinansiering af nye lysanlæg, som kan 
medtages i prioriteringen.  
Samtidigt anbefales det, at de resterende investeringer jf. oversigten fra rådgiver færdiggøres i 2016.  
  
BEHANDLING 
Kultur- og Fritidsudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at rådighedsbeløbet på 600.000 kr. til lysanlæg i 2015 frigives og anvendes således: 
· Nyetablering af lysanlæg på [adresse] sportsplads til 332.000 kr. 
· Det øvrige beløb på 268.000 kr. anvendes til løbende forbedring jf. gennemgangen fra rådgiver og ovennævnte 
prioritering. 
  
ØKONOMISKE KONSEKVENSER 
Der er i henholdsvis budget 2015 og 2016 afsat et rådighedsbeløb på 600.000 kr. til forbedring og/ eller udskiftning 
af lysanlæg på kommunens idrætsanlæg. Økonomichefen bemærker, at rådighedsbeløbet i 2015 herefter udgør 0 
kr.  
  
Kultur- og Fritidsudvalgets møde den 8. september 2015: 
Udvalget vedtog at anbefale direktørens indstilling. 
Økonomiudvalgets møde den 23. september 2015: 
Udvalget vedtog at anbefale Kultur- og fritidsudvalgets indstilling. 
  
Bilag 
  
  
  
  
  
Kommunalbestyrelsens møde den 30. september 2015: 
Kommunalbestyrelsen vedtog at godkende Økonomiudvalgets indstilling. 
Gennemgang af belysningsanlæg på sportsbaner 
326-2015-269336 
Oversigtskort og luftfotos - lysanlæg 
326-2015-269618 
Rapport om lysanlæg til politisk behandling (2) 
326-2015-270207 
